4. ΔΙΑΤΑΓΜΑ της 18/28 Σεπτ. 1834 Περί μεταθέσεως της βασιλικής καθέδρας εις Αθήνας. ΄Αρθρ.1.- Η καθέδρα Ημών μετατίθεται κατά την α΄ Δεκ. τ. ε. εκ Ναυπλίου εις Αθήνας. ΄Αρθρ.2.- Η πόλις Αθήναι θέλει επονομάζεσθαι απ΄εκείνης της ημέρας «Βασιλική Καθέδρα και Πρωτεύουσα». ΄Αρθρ.3.- Κατά την 1(13) Δεκ. τ.ε. θέλουν καθιδρυθή εν Αθήναις και όλα τα Ημέτερα υπουργεία της Επικρατείας, μετά των αμέσως εις αυτά υπαγομένων τμημάτων, έτι δε και η Ιερά Σύνοδος, το Ελεγκτικόν Συνέδριον, το Γεν. Ταμείον, και το Γεν. των Ταχυδρομείων Διευθυντήριον. ΄Αρθρ.4.- Δι΄ιδιαιτέρων αποφάσεων θέλομεν προσδιορίσει την εποχήν καθ΄ήν και αι λοιπαί κεντρικαί Αρχαί θέλουν μετατεθή εκεί. ΄Αρθρ.5.-΄Ολαι αι υπάλληλοι Αρχαί του βασιλείου θέλουν αρχίσει να διευθύνωσιν εις Αθήνας την μετά των εν τω άρθρ.3 σημειουμένων Αρχών αλληλογραφίαν των, οπόταν αύτη δεν θέλη δυνηθή να φθάση εις Ναύπλιον κατά τον συνήθη δρόμον του ταχυδρομείου πριν της 29 Νοεμ. (11 Δεκ.)τ.ε. ΄Αρθρ.6.- Ο επί των Εσωτερικών Γραμματεύς παραγγέλεται να κοινοποιήση και εκτελέση το παρόν διάταγμα, δημοσιευθησόμενον  δια της εφημερίδος της Κυβερνήσεως, έκαστος δε των λοιπών Γραμματέων της Επικρατείας θέλει συμπράξη εις την εκτέλεσιν, καθ΄όσον προσήκει εις αυτόν. Σελ. 11 Πρωτεύουσα 1.Α.γ.1-4 1.Α.γ.4 Πρωτεύουσα

[Source: greek_legal_code_raptarchis | Tokens: 1130]